Μαρία Νομικού

Η Μαρία Νομικού (30 Μαρτίου 1993, Αθήνα), είναι Ελληνίδα διεθνής αθλήτρια πετοσφαίρισης, η οποία αγωνίζεται στη θέση της ακραίας και της διαγώνιας. Κατά την περίοδο 2024-25 αγωνίζεται με τη φανέλα του Πανιωνίου Νέας Σμύρνης στο Πρωτάθλημα Βόλεϊ Λιγκ της Ελλάδας.

 Καριέρα 
Η Μαρία Νομικού γεννήθηκε στην Αθήνα το 1993 και από μικρή ασχολήθηκε με το βόλλεϋ. Το 2004, σε ηλικία 11 ετών εντάσσεται στον Ηρακλή Κηφισιάς. Αφού πέρασε σταδιακά από τα διάφορα τμήματα υποδομής προωθήθηκε το 2006 στην ομάδα γυναικών,Σύνθεση Ηρακλή Κηφισιάς 2006-07 greekvolley.eu  με την οποία αγωνίστηκε επί πέντε χρόνια στην Α1 Εθνική Κατηγορία ως ακραία και ως διαγώνια μέχρι το 2011. Τότε ο Τζιοβάνι Καπράρα, προπονητής της Άσιστελ Νοβάρας που γνώριζε την Νομικού από τη θητεία του στην Εθνική Ελλάδας και εκτιμούσε τις δυνατότητές της, εισηγήθηκε την απόκτησή της από την ιταλική ομάδα.Η Μαρία Νομικού στη Νοβάρα www.onsports.gr  Έτσι ξεκινάει μια μεγάλη περίοδος παραμονής της Μαρίας Νομικού στη γειτονική χώρα, που κράτησε μέχρι το 2017, με εξαίρεση την περίοδο 2015-16, οπότε η Νομικού αγωνίστηκε με τα χρώματα του ΠαναθηναϊκούΗ Νομικού στον Παναθηναϊκό www.volleyplanet.gr  στο Πρωτάθλημα Ελλάδας.

Στην Ιταλία η Μαρία Νομικού έγινε ιδιαίτερα αγαπητή στο ιταλικό βόλεϋ. Στην Άσιστελ δυστυχώς δεν μπόρεσε να αγωνιστεί σε επίσημα παιχνίδια, λόγω ηλικιακών περιορισμών από την ιταλική ομοσπονδία. Μετά την ομάδα της Νοβάρας, που διαλύθηκε το 2012, αγωνίστηκε στην κάτοχο του κυπέλλου Βίλα Κορτέζε, με την οποία κατέκτησε το Ασημένιο Μετάλλιο του Σούπερ Καπ το 2012 και του Κυπέλλου Ιταλίας το 2013. Επόμενος σταθμός η Βικτόρια Μόντσας της Α2 κατηγορίας, όπου παρέμεινε για δύο χρόνια μέχρι το 2015. Μετά από το μικρό διάλειμμα στην Ελλάδα, επιστρέφει πάλι στην ιταλική Α2 για την Τρεντίνο Ρόσα,Η Νομικού στην Τρεντίνο Ρόσα www.sdna.gr  και κατακτά με την ομάδα της το 31ο τουρνουά του Τρέντο απέναντι στις άλλες δύο ομάδες της πόλης, Λαρντίνι και Μιλένιουμ.«Βασίλισσες» του Τρέντο Νομικού, Κιγιάκοβα (Το 31ο τουρνουά του Τρέντο) www.volleyplanet.gr  Στην Τρεντίνο παραμένει μέχρι τον Ιανουάριο του 2017 και τελειώνει τη χρονιά στη Βόλεϊ Μοντοβί.Η Νομικού στη Βόλεϊ Μοντοβί (La Greca Nomikou vestirà la maglia di Mondovì) www.legavolleyfemminile.it  

Τον Ιούνιο του 2017 η Μαρία Νομικού επαναπατρίζεται για μια ακόμη φορά και πιάνει το λιμάνι του Πειραιά, εντασσόμενη στον Ολυμπιακό,Σπουδαία κίνηση με Νομικού ο Ολυμπιακός www.gazzetta.gr  στην προσπάθεια των ερυθρολεύκων να ενισχύσουν την ομάδα τους για την καθιέρωση της και στον ευρωπαϊκό χώρο της γυναικείας πετοσφαίρισης. Αν και οι στόχοι της ομάδας του Πειραιά εκπληρώνονται στο έπακρο με την κατάκτηση του CEV Τσάλεντζ Κάπ και του νταμπλ στην Ελλάδα, δύο αλλεπάλληλοι τραυματισμοί της Νομικού της στερούν την άμεση χαρά της συμμετοχής στους τελικούς αυτών των διοργανώσεων. Ωστόσο καταγράφει στο ενεργητικό της τόσο το Χρυσό μετάλλιο του Τσάλεντζ Κάπ, όσο και του Κυπέλλου και του Πρωταθλήματος Ελλάδας της περιόδου 2017-18, που υπήρξαν οι πρώτοι τίτλοι στην καριέρα της.
Στις ερυθρόλευκες παρέμεινε μέχρι τον Μάιο του 2019 και συμμετείχε στην κατάκτηση από τον Ολυμπιακό Πειραιώς του Πρωταθλήματος και του  Κυπέλλου Ελλάδας της περιόδου 2018-19.
Την περίοδο 2019-20 αγωνίστηκε με την Α.Ε.Κ.,ΑΕΚ: «Κιτρινόμαυρο» μεταγραφικό κτύπημα με Νομικού, Ράπτη, Διάλλα www.fosonline.gr  συμβάλλοντας στην κατάκτηση του Πρωταθλήματος Πρε Λιγκ από την ομάδα της Νέας Φιλαδέλφειας.Οι δηλώσεις της ανόδου της ΑΕΚ -Μπακοδήμος, Νομικού, Μπίσκου, Μπελιά, Καββαδία, Ράπτη www.enwsi.gr 
Η έναρξη της επόμενης περιόδου την βρίσκει στον Απολλώνιο Κερατσινίου,Αλλάζει επίπεδο με τη Μαρία Νομικού ο Απολλώνιος Κερατσινίου www.volleynews.gr  αλλά τον Φεβρουάριο 2021 επιστρέφει στον ΟλυμπιακόΟλυμπιακός: Ανακοίνωσε τις Νομικού, Παπαστεργίου και Φακοπουλίδου www.fosonline.gr  για να τον ενισχύσει για τη συνέχεια του Πρωταθλήματος, που είχε ανασταλεί λόγω της Πανδημίας COVID-19, και που τελικά διακόπηκε οριστικά.Volley League γυναικών: Επίσημα τέλος στο πρωτάθλημα www.gazzetta.gr 

Την περίοδο 2021–22 αποφασίζει να να μην αγωνιστεί, και επιστρέφει στον Απολλώνιο αναλαμβάνοντας τη θέση της Γενικής Αρχηγού στην ομάδα του Κερατσινίου.«Έξυπνη βόμβα» στον Απολλώνιο με γενικό αρχηγό τη Μαρία Νομικού www.overfm.gr 
Τον Ιούνιο του 2022 γυρίζει στην ενεργό δράση εντασσόμενη στις Αμαζόνες Νέας ΕρυθραίαςΕνισχύουν το κέντρο οι Αμαζόνες με τη Μαρία Νομικού www.greekvolley.gr  στις οποίες παραμένει για δύο περιόδους,Αμαζόνες: Ανανέωσε η Νομικού www.fosonline.gr  και τον Ιούνιο του 2024 πραγματοποιεί την επιστροφή στο Πρωτάθλημα της Βόλεϊ Λίγκ υπογράφοντας στον Πανιώνιο,Πανιώνιος: Σπουδαία κίνηση με την απόκτηση της Νομικού www.fosonline.gr  στην επίσης επιστροφή της ομάδας της Νέας Σμύρνης στη μεγάλη κατηγορία.

 Διεθνής καριέρα 
Η Μαρία Νομικού ήδη από το 2008 είχε κληθεί και αγωνιστεί στις Εθνικές Κορασίδων και Νεανίδων, στα προκριματικά των αντίστοιχων Ευρωπαϊκών Πρωταθλημάτων.Εθνική Κορασίδων 2009 www-old.cev.eu Το 2009 καλείται στην Εθνική Ελλάδος Γυναικών, συμμετέχει στους αγώνες της Ευρωπαϊκής Λίγκας του 2010 και στα προκριματικά του Ευρωπαϊκού Πρωταθλήματος το 2011,Εθνική Γυναικών 2011 - Προκριματικά Ευρωπαϊκού www-old.cev.eu ενώ εξακολουθεί να αγωνίζεται και με την Εθνική Νεανίδων. To 2011 έχει ήδη καταγράψει 13 συμμετοχές στην Εθνική Γυναικών, της οποίας αποτελεί έκτοτε αναπόσπαστο μέλος, με συμμετοχή σε όλες τις μεγάλες διοργανώσεις.Εθνική Γυναικών 2017 www.gazzetta.gr Προκριματικά Παγκοσμίου 2018: Ελλάδα-Τσεχία 2-3 volleyland.gr 
Mέχρι τον Μάιο του 2018 η Μαρία Νομικού είχε πραγματοποιήσει 47 επίσημες συμμετοχές με την ελληνική εθνική ομάδα πετοσφαίρισης γυναικών.

 Οικογενειακή κατάσταση 
Η Μαρία Νομικού είναι παντρεμένη με τον γυμναστή Δημήτρη Πασπαλά, με τον οποίο έχει ήδη αποκτήσει ένα αγόρι κατά τη διάρκεια της αποχής της από την ενεργό δράση.Χαζομαμά... η Μαρία Νομικού που απέκτησε αγοράκι www.volleynews.gr 

 Συλλογικοί τίτλοι - Διακρίσεις 
 Διεθνείς διοργανώσεις 
Τσάλεντζ Καπ
  2018 (Ολυμπιακός Πειραιώς)

 Εθνικά Πρωταθλήματα 2 Πρωταθλήματα Ελλάδας
 2017-18, 2018-19 (Ολυμπιακός Πειραιώς)

1 Πρωτάθλημα Πρε Λιγκ Ελλάδας
 2019-20 (Α.Ε.Κ. Αθηνών)

 Εθνικά Κύπελλα 2 Κύπελλα Ελλάδας
 2018, 2019 (Ολυμπιακός Πειραιώς)

Κύπελλο Ιταλίας
 2η Θεση: 2013 (Βίλα Κορτέζε)Σούπερ Καπ Ιταλίας
 2η Θεση: 2012 (Βίλα Κορτέζε)

 Ατομικές διακρίσεις 
 Πρωτάθλημα Ελλάδας 2024-25: Πολυτιμότερη Παίκτρια (MVP) 1ης αγωνιστικής Η Μαρία Νομικού MVP της 1ης αγωνιστικής της Volley League Γυναικών 2024-25 www.volleyball.gr 

 Παραπομπές 

 Εξωτερικοί σύνδεσμοι - Πηγές 
 Μαρία Νομικού: Παρουσίαση - Ατομικά στοιχεία - Ομάδες - Τίτλοι - Διακρίσεις women.volleybox.net
 Μαρία Νομικού: Ατομικά στοιχεία - Ομάδες καριέρας greekvolley.eu
 Μαρία Νομικού - Ευρωπαϊκή παρουσία www-old.cev.eu
 Εθνική Ελλάδος 2017 www-old.cev.eu
 Μαρία Νομικού: Ομάδες στην Ιταλία www.legavolleyfemminile.it 
 Η Μαρία Νομικού στην Τρεντίνο (Παρουσίαση - Βιογραφικό) www.lavocedeltrentino.it  
 Εθνική Ελλάδας Γυναικών - Ατομικές συμμετοχές www.volleyball.gr 

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες ΠΑΟ
Κατηγορία:Πετοσφαιρίστριες ΟΣΦΠ
Κατηγορία:Πετοσφαιρίστριες Πανιωνίου